OpenLLM-France/wikimedia huggingface dataset:
# Jardiner setinat

El jardiner setinat (Ptilonorhynchus violaceus) és una espècie d'ocell de la família dels ptilonorínquids (Ptilonorhynchidae) i única espècie del gènere Ptilonorhynchus. Habita boscos i ciutats d'Austràlia oriental des del sud-est de Queensland, cap al sud, a través de l'est de Nova Gal·les del Sud fins al sud de Victòria.

## Referències

* ↑ Arquer setinat al TERMCAT Rev. 05/06/2012
# Primer Ministre d'Aruba

El Primer Ministre d'Aruba és el cap de govern d'Aruba, nació constituent del Regne dels Països Baixos. Juntament amb el Consell de Ministres d'Aruba forma part del poder executiu del govern d'Aruba.
| Nom | Període de govern | Partit polític |
| Henny Eman primer mandat | 1 de gener de 1986 9 de febrer de 1989 | Partit del Poble d'Aruba (AVP) |
| Nelson Oduber primer mandat | 9 de febrer de 1989 29 de juliol de 1994 | Moviment Electoral del Poble (MEP) |
| Henny Eman segon mandat | 29 de juliol de 1994 30 d'octubre de 2001 | Partit del Poble d'Aruba (AVP) |
| Nelson Oduber segon mandat | 30 d'octubre de 2001 30 d'octubre de 2009 | Moviment Electoral del Poble (MEP) |
| Mike Eman | 30 d'octubre de 2009 actualitat | Partit del Poble d'Aruba (AVP) |
# Krasnoarmeiski

«Krasnoarmeiski» té aquests significats:
* Krasnoarmeiski (Adiguèsia), localitat de la República d'Adiguèsia, a Rússia
* Krasnoarmeiski (Txukotka), localitat del districte autònom de Txukotka, a Rússia
* Krasnoarmeiski (Mirskoi), localitat del krai de Krasnodar, a Rússia
* Krasnoarmeiski (Nezamaievski), localitat del krai de Krasnodar, a Rússia
* Krasnoarmeiski (Novokórsunskaia), localitat del krai de Krasnodar, a Rússia
* Krasnoarmeiski (Sovetski), localitat del krai de Krasnodar, a Rússia
* Krasnoarmeiski (Zaporójskaia), localitat del krai de Krasnodar, a Rússia
* Krasnoarmeiski (Rostov), localitat de l'óblast de Rostov, a Rússia
* Krasnoarmeiski (Saràtov), localitat de l'óblast de Saràtov, a Rússia
# Kàrpovski

Kàrpovski (en rus: Карповский) és un poble (un khútor) de l'óblast de Rostov, a Rússia, segons el cens rus del 2019 tenia 111 habitants. Pertany al districte de Tsimliansk.

## Referències

* ↑ «История Саркела». Arxivat de l'original el 2013-10-04. [Consulta: 14 abril 2011].
# Mužla

Mužla (hongarés Muzsla) és un municipi d'Eslovàquia que es troba a la regió de Nitra, al sud-oest del país. El 2021 tenia 1896 habitants.

## Història

La primera menció escrita Mosula es remunta al 1156. Pertanyia a l'arquebisbat d'Esztergom fins a la fi de la Primera Guerra Mundial.
Fins 1918 pertanyia al Regne d'Hongria. De 1938 a 1945, en aplicació del primer arbitratge de Viena va tornar breument a Hongria.

## Referències

* ↑ Slovenský letopis pre historiu, topografiu, archaeologiu a ethnografiu [Anuari eslovac d'història, topografia, arqueologia i etnografia] (en eslovac). volum 4. Škarnicl, 1880, p. 277.
* ↑ Steinhübel, Ján. The Nitrian Principality : the beginnings of medieval Slovakia (en anglès). Leiden: Brill, 2021, p. 408. ISBN 978-90-04-43863-7.
# Martin Peder Vangli

Martin Peder Vangli (Osen, 1 de febrer de 1903 - 5 de juny de 1976) fou un esquiador de fons i de combinada nòrdica noruec que va competir durant la dècada de 1930.
En el seu palmarès destaca una medalla de plata en la cursa els 50 quilòmetres al Campionat del Món d'esquí nòrdic de 1931. El 1937 va rebre la medalla Holmenkollen.

## Referències

* ↑ Martin Peder Vangli a Federació Internacional d'esquí (Combinada nòrdica)
* ↑ Martin Peder Vangli a Federació Internacional d'esquí (Esquí de fons)
* ↑ Holmenkollenvinnere (PDF)
# Pericominis

Pericomini és una tribu de dípters dins la família Psychodidae.

## Gèneres

* Bazarella
* Berdeniella
* Clytocerus
* Pericoma
* Saraiella
* Satchelliella
* Szaboiella
* Thornburghiella
* Ulomyia

## Referències

* http://www.faunaeur.org/full_results.php?id=141239 Arxivat 2014-10-29 a Wayback Machine.
# Mare de Déu del Camí (Cambrils)

La Mare de Déu del Camí és una ermita de Cambrils, antiga església parroquial segons apareix documentada l'any 1214.
L'edifici actual és renaixentista tardà del 1778 i es va construir amb pedres procedents de la pedrera de Montjuïc. Té tres naus i una cripta; annexa hi ha una antiga torre de vigilància, la Torre de l'Ermita. És un santuari marià al costat de la traça de l'antic Camí Reial i pertanyent a la Parròquia de Santa Maria. El primer esment escrit data del segle xiv, tot i que la construcció actual és del segle xviii. És de planta rectangular, resultat de la combinació dels estils arquitectònics renaixentista, barroc i neogòtic. Se celebra la seva festa patronal cada 8 de setembre.
Des del 2007, la cripta semisubterrània, que hom creu fou la primitiva església, va ser restaurada i transformada en sala de concerts.

## Referències

* ↑ Saludes, Isidre. Santuaris marians de l'arquebisbat de Tarragona. Montserrat: Publicacions de l'Abadia de Montserrat, p. 321. ISBN 84-8415-767-9.
* ↑ «Mare de Déu del Camí (Cambrils)». Gran Enciclopèdia Catalana. Barcelona: Grup Enciclopèdia Catalana.
* ↑ «Santuari de la Verge del camí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2020].
* ↑ La Cripta de l'Ermita de la Mare de Déu del Camí de Cambrils es reobre el dissabte dia 12 com a sala de concerts, 3/24, 1 d'abril de 2008

## Enllaços externs

* Foto del 1935 a: Memòria Digital de Catalunya
* «Jardins de l'ermita de la Mare de Déu del Camí». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Jablonov

Jablonov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1249.
# LMB

LMB té els següents significats:
* Laboratory of Molecular Biology, institut d'investigació en biologia molecular amb seu a Cambridge (Anglaterra)
* Ferrari 330 LMB (de l'acrònim Le Mans Berlinetta), model d'automòbil de competició fabricat per Ferrari
# Kansas City

«Kansas City» té aquests significats:
* Toponímia:
** Kansas City (Kansas), localitat estatunidenca de l'estat de Kansas
** Kansas City (Missouri), localitat estatunidenca de l'estat de Missouri
** North Kansas City, localitat estatunidenca de l'estat de Missouri
* Organitzacions:
** Kansas City Chiefs, equip de futbol americà de Kansas City (Missouri)
** Kansas City Royals, equip de beisbol estatunidenc de Kansas City (Missouri)
** Kansas City Wizards, equip de futbol de Kansas City (Missouri)
** Sporting Kansas City, club de futbol de la ciutat de Kansas City, Kansas, Estats Units
* Cinema:
** Kansas City Bomber, pel·lícula estatunidenca de 1972 dirigida per Jerrold Freedman
** Kansas City (pel·lícula), pel·lícula estatunidenca de 1996 dirigida per Robert Alman
# NSI

NSI té els següents significats:
* Nova Eslovènia (del seu nom en eslovè Nova Slovenija), partit polític d'Eslovènia
* NSÍ Runavík (de l'acrònim en feroès de Nes Sóknar Ítrottarfelag), club de futbol de les illes Fèroe
* Institut Estadístic Nacional (del seu nom en búlgar Национален Статистически Институт, transliterat Natsionalen Statistichеski Institut), organisme públic d'estadística de Bulgària
# Martín Zapater

Martín Zapater y Clavería (Saragossa, 1747 - 1803) va ser un acabalat comerciant d'idees il·lustrades, conegut fonamentalment per la seva estreta amistat amb el pintor Francisco de Goya, amb qui va mantenir una intensa relació epistolar que constitueix una de les fonts principals per al coneixement de la vida del pintor, qui el va retratar en dos quadres de 1790 i de 1797.
Va romandre tota la seva vida solter vivint en una casa del carrer del Coso davant la Casa palau del Comte de Sástago. El 1778 va ser nomenat Diputat del Comú i Regidor de l'Ajuntament de Saragossa i l'any següent Noble d'Aragó per part de Carles IV d'Espanya.
Va ser soci fundador de la Real Sociedad Económica de Amigos del País d'Aragó el 1776. La seva iniciativa va ser decisiva en la creaciño del Jardí Botànic i el Teatre de Saragossa. Va donar beques a diversos alumnes per estudiar arquitectura i gravat a Madrid.
Era amic de Goya abans del casament del pintor l'any 1773.

## Bibliografia

* GOYA, Francisco, Cartas a Martín Zapater, ed. lit. Merdedes Águeda y Xavier de Salas, Tres Cantos, Istmo, 2003. ISBN 9788470903991.

## Enllaços externs

* «Martín Zapater», en la Gran Enciclopedia Aragonesa. Arxivat 2015-04-02 a Wayback Machine.
# Perxe de Ca Felip

El Perxe de Ca Felip és una obra de la Fatarella (Terra Alta) inclosa a l'Inventari del Patrimoni Arquitectònic de Catalunya.

## Descripció

Perxe de considerable fondària conformat per dos trams amb tres arcs, dos d'ells apuntats i el central quasi de mig punt. Estan realitzats en pedra i les parets amb maçoneria. Per sobre es troba un habitatge.
Les bigues són de fusta, sense mènsules, recolzades sobre els arcs en sentit longitudinals (sentit del carrer)
Era un perxe interior de la vila closa, proper a la porta de Vall de l'Estudi.

## Història

Segons documentació, l'any 1570 la vila era closa, amb tres portals al perímetre: el de Can Mossenye, Ca la Giralda i Can Cabús, tots perduts actualment.
Posteriorment n'aparegueren altres dos: Can Bó i Ca la Monja.
Els perxes interiors es conserven.

## Referències

* 1 2 3 4 5 6 «Perxe de Ca Felip». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Jablonec

Jablonec és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.
# Primer ministre de Croàcia

El Primer Ministre de Croàcia és anomenat oficialment "President del govern de la República de Croàcia" (Predsjednik Vlade Republike Hrvatske).

## Història

Inicialment, des de la constitució de 22 de desembre de 1990, Croàcia té un sistema semipresidencialista, la qual cosa vol dir que el president de Croàcia té amplis poders executius, inclosos el nomenament del primer ministre i la dissolució del govern. Després de les eleccions de 2000 es formà un govern presidit pel SDP i va reformar la constitució reduint els poders del president i reforçant les del parlament, del govern i del primer ministre. Això ha fet de Croàcia un sistema semiparlamentarista. Així, el càrrec de primer ministre esdevé més poderós que el de president.

## Llista de Caps de Govern de Croàcia (1945–actual)
### República Socialista de Croàcia (1945–1991)
#### Ministre per a Croàcia (part del govern iugoslau)

* Pavle Gregorić (7 de març de 1945 – 1945)

#### Primer Ministre

* Vladimir Bakarić (14 d'abril de 1945 – 6 de febrer de 1953)

#### Presidents del Consell Executiu

* Vladimir Bakarić (6 de febrer – desembre de 1953)
* Jakov Blažević (Desembre de 1953 – juliol de 1962)
* Zvonko Brkić (juliol de 1962 – juny de 1963)
* Mika Špiljak (juny de 1963 – maig de 1967)
* Savka Dabčević-Kučar (maig de 1967 – maig de 1969)
* Dragutin Haramija (maig de 1969 – desembre de 1971)
* Ivo Perišin (Desembre de 1971 – abril de 1974)
* Jakov Sirotković (abril de 1974 – 9 de maig de 1978)
* Petar Fleković (9 de maig de 1978 – juliol 1980)
* Ante Marković (juliol de 1980 – 20 de novembre 1985)
* Ema Derossi-Bjelajac (20 de novembre de 1985 – 10 de maig de 1986)
* Antun Milović (10 de maig de 1986 – 30 de maig de 1990)

### República de Croàcia (1991–present)
#### Primers Ministres

| Nom | Inici | Fi | Partit polític |
| Stjepan Mesić | 30 maig de 1990 | 24 d'agost de 1990 | HDZ |
| Josip Manolić | 24 d'agost de 1990 | 17 de juliol de 1991 | HDZ |
| Franjo Gregurić | 17 de juliol de 1991 | 12 d'agost de 1992 | HDZ - en un govern d'unitat nacional amb SDP |
| Hrvoje Šarinić | 12 d'agost de 1992 | 3 d'abril de 1993 | HDZ |
| Nikica Valentić | 3 d'abril de 1993 | 7 de novembre de 1995 | HDZ |
| Zlatko Mateša | 7 de novembre de 1995 | 27 de gener de 2000 | HDZ |
| Ivica Račan | 27 de gener de 2000 | 23 de desembre de 2003 | SDP - en coalició |
| Ivo Sanader | 23 de desembre de 2003 | 6 de juliol de 2009 | HDZ – en coalició |
| Jadranka Kosor | 6 de juliol de 2009 | 23 de desembre de 2011 | HDZ - en coalició |
| Zoran Milanović | 23 de desembre de 2011 | 22 de gener de 2016 | SDP - en coalició |
| Tihomir Orešković | 22 de gener de 2016 | 19 d'octubre de 2016 | Independent - amb el suport de HDZ |
| Andrej Plenković | 19 d'octubre de 2016 | actualitat | HDZ - en coalició |
# LLR

LLR té els següents significats:
* Línia Llenguadoc-Rosselló, línia d'alta velocitat prevista entre Perpinyà i Montpeller
* Lunar Laser Ranging, experiment per mesurar la distància entre la Terra i la Lluna mitjançant un feix làser
* Test de raó logarítmica de versemblança (del seu nom en anglès Log-Likelihood Ratio), test d'ajustament de models estadístics
# Kasania

Kasania és un gènere monotípica d'arnes de la família Crambidae descrit per Leonid Konstantinovich Krulikovsky el 1910. Conté només una espècie, Kasania arundinalis, descrita per Eduard Friedrich Eversmann el 1842, que es troba a Polònia, Ucraïna i Rússia.
L'envergadura és de 12-14 mm. Els adults apareixen de maig a agost.

## Referències

* ↑ «GlobIZ search». Global Information System on Pyraloidea.
* ↑ Fauna Europaea Arxivat 2016-03-05 a Wayback Machine. (anglès)
# NSIS

NSIS (anglès: Nullsoft Scriptable Install System; en català: Nullsoft Instal·lar el sistema amb scripts) és un programa d'instal·lació i alhora un programa informàtic per crear instal·ladors dels teus programes o fitxers.
# Mantissa

En matemàtica la mantissa es defineix en el context dels nombres reals, com a part fraccionària positiva, igual al valor menys el major sencer inferior.
Per a 3.14159 la mantissa seria 0.14159.
En logaritmes, la mantissa és la part fraccionària del logaritme (la part sencera s'anomena característica).
En informàtica, la mantissa es relaciona històricament amb
* la part fraccionària de l'expressió d'un nombre en coma flotant, actualment anomenada significand, excloent el signe
* els bits corresponents a la representació de l'anterior en l'estàndard IEEE 754 que no coincideix en valor degut a l'omissió, en base dos, del bit inicial (constant), anomenat el bit amagat.

## Significand

Si volem representar un nombre maximitzant la capacitat de precisió, representarem els dígits significatius en coma fixa, i, a banda, l'exponent necessari per a recuperar-ne el valor original.
Per representar 123,45 la primera opció és fixar la coma després del primer dígit significatiu (Notació científica)
L'estàndard "Language Independent Arithmetic" especifica que la posició de la coma ha de precedir el primer dígit significatiu.
El coeficient s'anomena el significand.
En base dos, el primer dígit significatiu no pot ser altre que l'1 i per tant, la representació segons la norma IEEE 754 se l'estalvia, anomenant-lo el bit amagat, guanyant un bit per millorar la precisió.

## Referències

* ↑ Wolfram Math World - Mantissa (anglès)
* ↑ «Mantissa». Gran Enciclopèdia Catalana. Barcelona: Grup Enciclopèdia Catalana.
* ↑ Language Independent Arithmetic LIA a l'ISO
# Jablonec nad Nisou

Jablonec nad Nisou (en txec: ˈjablonɛts ˈnad ɲɪsou (?·pàg.), en alemany: Gablonz an der Neiße), coneguda localment com a Jablonec, és una ciutat al nord de Bohèmia, a la República Txeca. És la capital del districte de Jablonec nad Nisou i la segona ciutat més poblada de la regió de Liberec, al nord del país. Està situada als marges del riu Neisse. L'any 2006 tenia 45.000 habitants.
Jablonec va ser fundada en el segle xiv, però els drets de ciutat es van establir a partir de l'any 1866. La seva població abans de la Segona Guerra Mundial estava composta principalment per alemanys.
A partir del segle xix ha estat famosa pels seus vitralls i la seva bijuteria, que s'exporta a molts països.
Des de 1955 Jablonec està comunicada per tramvia amb Liberec, que es troba 15 km al nord-est.

## Enllaços externs

* Jablonec nad Nisou - Lloc web oficial (anglès)
# Priolepis aithiops

Priolepis aithiops és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,3 cm de longitud total.

## Distribució geogràfica

Es troba a Indonèsia.

## Referències

* ↑ Cuvier G. & Valenciennes A. 1837. Histoire naturelle des poissons. Tome douzième. Suite du livre quatorzième. Gobioïdes. Livre quinzième. Acanthoptérygiens à pectorales pédiculées. Hist. Nat. Poiss. v. 12. i-xxiv + 1-507 + 1 p.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Cort de Parcerissa

La Cort de Parcerissa és una masia situada al municipi de Navès, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 452.
# Las Vegas (Nou Mèxic)

Las Vegas és una població dels Estats Units a l'estat de Nou Mèxic. Segons el cens del 2000 tenia 14.565 habitants.

## Demografia

Segons el cens del 2000, Las Vegas tenia 14.565 habitants, 5.588 habitatges, i 3.559 famílies. La densitat de població era de 748,8 habitants per km².
Dels 5.588 habitatges en un 33% hi vivien nens de menys de 18 anys, en un 36% hi vivien parelles casades, en un 21,2% dones solteres, i en un 36,3% no eren unitats familiars. En el 30,4% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,4% tenia menys de 18 anys, un 13,3% entre 18 i 24, un 26,2% entre 25 i 44, un 21,2% de 45 a 60 i un 12,8% 65 anys o més.
L'edat mediana era de 34 anys. Per cada 100 dones de 18 o més anys hi havia 86,2 homes.
La renda mediana per habitatge era de 24.214 $ i la renda mediana per família de 29.797 $. Els homes tenien una renda mediana de 26.319 $ mentre que les dones 21.731 $. La renda per capita de la població era de 12.619 $. Aproximadament el 24,3% de les famílies i el 27,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Las Vegas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Las Vegas». American Fact Finder. Oficina del Cens dels Estats Units, 12-01-2010.
# Muntanyes Abar

Abar o Abor (Abar Hills o Abor Hills) són unes muntanyes del nord-est de l'Índia, a Arunachal Pradesh, a la frontera amb Xina, on viu el poble dels abars (o abors) o adis, d'origen tibetà. Abar, paraula assamesa, vol dir "barbar" i era donat a diverses tribus de la frontera i el nom adi és més acurat. Es dividien en els bar o bor (grans abars) i els abars pasi-meyong. El territori està regat pel riu Siang (Tsang-Po al Tibet) que s'uneix al Lohit (que hi desaigua per l'oest) i prop de la desembocadura al Dibang (a l'est) per desaiguar junts al Brahmaputra, al sud-est del districte, just al límit administratiu.
Els caps tribals van signar un tractat amb els britànics el 1862 i el país fou incorporat al districte de Lakhimpur. El 1893 els britànics van haver de fer una expedició al país en resposta a un atac, i un altre el 1894; alguns incidents es van reproduir fins al 1900. El 1914 es va crear el Districte de la Frontera del Nord-est amb tres seccions: Occidental, Central o Oriental, i el país des abars va passar a formar part de la secció oriental, que el 1919 va ser unida a la Central per formar el Districte de la Frontera de Sadiya. El 1943 part d'aquest districte i part del Districte de la Frontera de Lakhimpur van formar el Districte de la Frontera de Tirap i la resta del districte de la Frontera de Sadiya es va dividir en dos seccions: el Districte de les Muntanyes d'Abor (Abor Hills District) amb capital a Pasighat, i el Mishmi Hills District, amb capital a Sadiya (després a Tezu el 1952).
El districte de les Muntanyes d'Abor va agafar el 1954 el nom de Districte de la Frontera de Siang i el 1965 simplement Districte de Siang. El districte fou dividit l'1 de juny de 1980 i es van formar els de Siang Oriental (East Siang), Siang Occidental (West Siang) i Siang Superior (Upper Siang).
# Mathilde Domecq

Mathilde Domecq (Marsella, 1982),és una dibuixant de còmics,autora de la sèrie Basile et Melba.

## Biografia

Després d'estudiar arts aplicades a l'escola secundària Marie Curie es va graduar el 2005 amb un diploma en Il·lustració a l'Escola d'Arts Decoratives d'Estrasburg. Després va debutar en el dibuix de còmic amb Mission Saturne amb Herlé a la revista Pif Gadget, Poï-Poï et Tito a la revista Glop-Glop, i Basile et Melba a la revista Tchô!. El 2012 va crear Paola Crusoé revisant el mite de Robinson Crusoe. El 2014 es va incorporar a la sèrie de còmics col·lectiu L'Atelier Mastodonte de la revista Spirou.

## Obra
### Albums

* Basile et Melba, Glénat
* Printemps, 2008
* Été, 2009
* Automne, 2010
* Hansel et Gretel, éditions Bamboo, 2010
* Poïpoï & Tito, Ils s'aiment, éditions Bang, 2011
* Paola Crusoé, Glénat
* Naufragée, 2012
* La distance, 2013
* Jungle urbaine, 2015
* Shaker Monster, (guió de Mr. Tan), Gallimard
* Tous aux abris!, 2016
* Zigotos incognito, 2017
* Joyeux bazar!, 2018

### Publicacions

Mathilde va fer els dibuixos, el guió i el color de Zazou ne croit plus au père Noël, història apareguda al 4051/4052 de la revista Spirou.

## Referències

* ↑ «Mathilde Domecq en el Saló del Còmic de Barcelona». Zona Negativa, 11-05-2006.
* ↑ «Biografia de Mathilde Domecq» (en francès). BDGEST.